CELEX: C2006/165/26
Language: da
Date: 2006-07-15 00:00:00
Title: Sag C-197/06: Anmodning om præjudiciel afgørelse indgivet af Rechtbank van koophandel te Hasselt (Belgien) den  3. maj 2006  — Confederatie van immobiliën-beroepen van België og Beroepsinstituut van Vastgoedmakelaars mod Willem Van Leuken

15.7.2006   
            
            
               DA
            
            
               Den Europæiske Unions Tidende
            
            
               C 165/15
            
         Anmodning om præjudiciel afgørelse indgivet af Rechtbank van koophandel te Hasselt (Belgien) den 3. maj 2006 — Confederatie van immobiliën-beroepen van België og Beroepsinstituut van Vastgoedmakelaars mod Willem Van Leuken
   (Sag C-197/06)
   (2006/C 165/26)
   Processprog: nederlandsk
   Den forelæggende ret
   Rechtbank van koophandel te Hasselt (Belgien).
   Parter i hovedsagen
   
      Sagsøgere: Confederatie van immobiliën-beroepen van België og Beroepsinstituut van Vastgoedmakelaars
   
      Sagsøgt: Willem Van Leuken.
   Præjudicielle spørgsmål
   
               a)
            
            
               Skal artikel 3 og 4 i direktiv 89/48/EØF (1) fortolkes således, at en ejendomsmægler med hjemsted i Nederlandene, som udøver formidlingsvirksomhed med hensyn til fast ejendom i Belgien, ikke længere skal opfylde de af den belgiske lovgiver opstillede krav (artikel 2 i kongelig anordning af 6.9.1993, artikel 3 i rammelov af 1.3.1976) med henblik på gennemførelse af det nævnte direktiv, hvis han har indgået en samarbejdsaftale med en ejendomsmægler, som har hjemsted i Belgien og er autoriseret af Beroepsinstituut van Vastgoedmakelaars (brancheinstitut for ejendomsmæglere, BIV), og har organiseret sig således, at (i) forbrugere med hensyn til virksomhed i Belgien altid kan rette henvendelse til denne i Belgien autoriserede ejendomsmægler, og (ii) dette samarbejde er blevet bekendtgjort i reklamer gennem henvisning til, at den i Belgien af BIV autoriserede ejendomsmægler medvirker, når virksomheden udøves i henhold til belgisk ret?
               eller
               Skal artikel 3 og 4 i direktiv 89/48/EØF fortolkes således, at en ejendomsmægler med hjemsted i Nederlandene, som udøver formidlingsvirksomhed med hensyn til fast ejendom i Belgien, under alle omstændigheder skal opfylde de af den belgiske lovgiver opstillede krav (artikel 2 i kongelig anordning af 6.9.1993, artikel 3 i rammelov af 1.3.1976) med henblik på gennemførelse af det nævnte direktiv, uanset om der foreligger en eventuel samarbejdsaftale med en i Belgien autoriseret ejendomsmægler, der medvirker i forbindelse med virksomhed i henhold til belgisk ret?
            
         
               b)
            
            
               Hvis Domstolen finder, at artikel 3 og 4 i direktiv 89/48/EØF skal fortolkes således, at en ejendomsmægler med hjemsted i Nederlandene, som udøver formidlingsvirksomhed med hensyn til fast ejendom i Belgien, under alle omstændigheder skal opfylde de af den belgiske lovgiver opstillede krav (artikel 2 i kongelig anordning af 6.9.1993, artikel 3 i rammelov af 1.3.1976) med henblik på gennemførelse af det nævnte direktiv, uanset om der foreligger en eventuel samarbejdsaftale med en i Belgien autoriseret ejendomsmægler, der medvirker i forbindelse med virksomhed i henhold til belgisk ret, følger det da ikke heraf, at dette direktiv og de nationale regler, som er vedtaget til gennemførelse heraf, er i strid med EF-traktatens artikel 49 om den grundlæggende ret til fri udveksling af tjenesteydelser på tværs af grænserne, fordi dette direktiv og de til gennemførelse heraf vedtagne nationale regler, såfremt den førnævnte fortolkning lægges til grund, på en kritisabel og kunstig måde og uden saglig begrundelse afskærmer markedet for formidling af fast ejendom, der er beliggende i Belgien, mod samarbejdsrelationer mellem selvstændige ejendomsmæglere med hjemsted i forskellige medlemsstater (Belgien og Nederlandene), hvoraf mindst en (den belgiske ejendomsmægler) opfylder de krav, der stilles i direktivet og de nationale regler, således at kravet om, at også den nederlandske ejendomsmægler skal opfylde disse krav (i henhold til direktivet og de nationale regler), svarer til en indirekte forskelsbehandling på grundlag af nationalitet og i det mindste udgør en forbudt ikke-diskriminerende restriktion?
            
         
      (1)  Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed (EFT 1989 L 19, s. 16).